钦定古今图书集成/理学汇编/学行典/第183卷 > 褚修
## 钦定古今图书集成/理学汇编/学行典/第183卷 > 褚修

按《梁书孝行传》：“褚修，吴郡钱塘人也。父仲都，善《周易》，
为当时最。天监中，历官五经博士。修少传父业，兼通
《孝经》《论语》，善尺牍，颇解文章。初为湘东王国侍郎，稍
迁轻车湘东府行参军，并兼国子助教。武陵王为扬
州，引为宣惠参军，限内记室。修性至孝，父丧，毁瘠过
礼，因患冷气。及丁母忧，水浆不入口二十三日，气绝复苏；每号恸呕血，遂以毁卒。